# טרנספרנט

טרנספרנט
Transparent|  |
| צילום מסך מתוך פתיח הסדרה |
|
סוגה |
דרמה, קומדיה |
|
יוצרים |
ג'יל סולוויי |
|
בימוי |
ג'יל סולוויי, נישה גנטרה, מריאל הלר  |
|
שחקנים |
ג'פרי טמבור גבי הופמן ג'יי דופלס איימי לנדקר ג'ודית לייט |
|
פרסים |
זוכה פרסי גלובוס הזהב, סטלייט, אמי, GLAAD ועוד |
|
ארץ מקור | ארצות הברית ארצות הברית |
|
שפות |
אנגלית |
|
מקום התרחשות |
לוס אנג'לס  |
|
מספר עונות |
4 + סרט |
|
מספר פרקים |
40 |
|
הפקה |
|
מפיק |
ג'יל סולוויי ויקטור הסו |
|
מפיקים בפועל |
אנדריאה ספרלינג  |
|
חברת הפקה |
אולפני אמזון |
|
הפצה |
Sony Pictures Television  |
|
עורכים |
קתרין האייט אנט דייווי דייוויד ברטמן הילדה ראסולה |
|
אתר צילומים |
לוס אנג'לס |
|
צלמים |
ג'ים פרוהנה |
|
אורך פרק |
27–31 דקות סרט: 102 דקות |
|
שידור |
|
רשת שידור |
פריים וידאו |
|
רשת שידור בישראל |
HOT סלקום tv |
| תקופת שידור מקורית |
6 בפברואר 2014 – 27 בספטמבר 2019 |
|
קישורים חיצוניים |
|
אתר האינטרנט |
| **דף התוכנית ב-IMDb** |
|   |

"**טרנספרנט**" (באנגלית: "**Transparent**"; מילולית: "שקוף", אך גם "הורה טרנס") היא סדרת-רשת דרמה קומית אמריקאית שנוצרה על ידי ג'יל סולוויי עבור אולפני אמזון, אשר שודרה לראשונה ב-6 בפברואר 2014.

בין השחקנים האורחים המופיעים בעונה הראשונה של הסדרה נמנה השחקן בראדלי ויטפורד ("הבית הלבן"), המגלם את דמותה של מארסי.

הסדרה נרכשה על ידי אולפני אמזון, אשר הזמינו עונה מלאה ב-12 במרץ 2014, אשר שוחררה במלואה לראשונה ב-26 בספטמבר 2014. העונה השנייה של הסדרה שוחררה במלואה לראשונה ב-11 בדצמבר 2015. הסדרה חודשה לעונה שלישית, שעלתה ב-23 בספטמבר 2016, ולעונה רביעית שעלתה ב-21 בספטמבר 2017. הסדרה חודשה לעונה חמישית ואחרונה, אשר בהמשך נודע כי הפכה לסרט מוזיקלי באורך מלא אשר עלה ב-27 בספטמבר 2019.

בטקס חלוקת פרסי גלובוס זהב ה-72, הסדרה זכתה בפרס גלובוס הזהב בקטגוריה סדרת הקומדיה או הסדרה המוזיקלית הטובה ביותר, בעוד ג'פרי טמבור זכה בפרס השחקן הטוב ביותר בסדרת קומדיה או סדרה מוזיקלית על הופעתו בסדרה; הופעה שזיכתה אותו גם בפרס אמי לבידור בפריים טיים באותה השנה. זוהי סדרת הטלוויזיה הראשונה המופקת על ידי אולפני אמזון שזוכה בפרס חשוב, וסדרת הטלוויזיה הראשונה המשודרת באינטרנט באמצעות הזרמת מדיה הזוכה בפרס גלובוס הזהב לסדרה הטובה ביותר.

## עלילה

עלילת הסדרה סובבת סביב חייהם של בני משפחה יהודית אמידה, משכילה בלוס אנג'לס בעקבות הגילוי שאבי המשפחה, אשר שמה המולד הוא מורט פפרמן, בגילומו של ג'פרי טמבור, פרופסורית יהודית בגמלאות יוצאת מהארון כאישה טרנסג'נדרית ומתחילה לחיות את חייה כאישה בשם מורה.

מורה צריכה לספר לשלושת ילדיה שרה, אלי וג'וש (איימי לנדקר, גבי הופמן וג'יי דופלס) על השינוי שהיא עוברת ומבקשת מהם להתייחס אליה מעכשיו כאישה. משפחתה משתפת פעולה עם בקשתה אולם השינוי משפיע על כל בני המשפחה. שלי (ג'ודית לייט), אמם הדומיננטית של השלושה וגרושתה של מורה, מטפלת בבעלה השני והחולה.

במהלך כל שלוש העונות כל הגיבורים עוברים שינוי ומחפשים את זהותם ולא רק אבי המשפחה. הילדים של משפחת פפרמן מייצגים שלושה דורות שונים. שרה מחפשת את זהותה המינית ולא נשארת לאורך הסדרה בזהות קבועה, ג'וש מתקשה להישאר במערכת יחסים אחת ומנהל מערכות יחסים מורכבות עם נשים בגילאים שונים. אלי היא האקדמאית שמסרבת לקבל החלטות על עתידה וחייה על חשבון אביה. מוֹרה, במהלך הסדרה, עוברת לחיות עם נשים טרנסג'נדריות ששונות ממנה במעמד, בהשכלה וביכולות הכלכליות. היא משנה את המראה החיצוני ומתכוונת לניתוח להתאמה מגדרית.

## שחקנים ודמויות

### שחקנים ראשיים

צוות השחקנים של "טרנספרנט", יוני 2015

| השחקן/ית | הדמות |
| --- | --- |
| שם הדמות | אודות הדמות |
| ג'פרי טמבור | מורה פפרמן |  |
| גבי הופמן | אלכסנדרה "אלי" פפרמן | הבת הצעירה של שלי ומורה פפרמן |
| ג'יי דופלס | ג'ושוע "ג'וש" פפרמן | הבן האמצעי של שלי ומורה פפרמן |
| איימי לנדקר  | שרה פפרמן | הבת הבכורה של שלי ומורה פפרמן |
| ג'ודית לייט | שלי פפרמן | גרושתו של מורטי פפרמן, אמם של שרה, ג'וש ואלי |

### שחקנים אורחים

| השחקן/ית | הדמות |
| --- | --- |
| שם הדמות | אודות הדמות |
| מלורה הארדין | תמי קאשמן | בת זוגה של שרה |
| אלכסנדרה בילינגס | דאווינה | טרנסג'נדרית המיודדת עם מורה |
| קירסי קלמונס | ביאנקה | ביתה החורגת של תמי |
| רוב האבל | לן נובאק | בעלה של שרה, אביהם של זאק ואלה |
| זאכרי ארתור | זאק נובאק | בנם של שרה ולן |
| הארי נף | גיטל | דודה של משפחת פפרמן שהייתה דוגמנית בתקופת רפובליקת ויימאר ונרצחה בשואה |
| גבירתנו ג'יי | יורנה |  |
| אבי ריידר פורטסון | אלה נובאק | בתם של שרה ולן |
| לורנס פרסמן | אד פסקוויץ' | בעלה השני של שלי |
| אמין ג'וסף | מייק | שותף לדירה של דרק |
| אמילי רובינזון | אלי פפרמן הצעירה |  |
| דלטון ריץ' | ג'וש פפרמן הצעיר |  |
| קלסי ריינהארט | שרה פפרמן הצעירה |  |
| קליאו אנתוני | דרק | מאמן הכושר של אלי |
| קארי בראונשטיין | סידני "סיד" פלדמן | חברתה הטובה של אלי |
| דבורה ס. קרייג | כריסטין | מתווכת דירות היוצאת עם ג'וש |
| סוויר אבר | זאק |  |
| קתרין האן | רחל | רבה של בית הכנסת ויוצאת עם ג'וש |
| בראדלי ויטפורד | מארסי | טרנסג'נדרית אשר התיידדה עם מורה |
| אליסון סודול | קאיה | זמרת צעירה המיוצגת על ידי ג'וש |

## פרקים

| עונה | פרקים | שודרה לראשונה (ארצות הברית) |
| --- | --- | --- |
| הפרק הראשון | הפרק האחרון |
|  | 1 | 10 | 6 בפברואר 2014 | 26 בספטמבר 2014 |
|  | 2 | 10 | 30 בנובמבר 2015 | 11 בדצמבר 2015 |

### עונה 1 (2014)

| מס' הפרק בסדרה | מס' הפרק בעונה | שם הפרק | במאי/ת | תסריטאי/ת | תאריך שידור מקורי |
| --- | --- | --- | --- | --- | --- |
| ‏1 | ‏1 | "פיילוט" | ג'יל סולוויי | ג'יל סולוויי | ‏6 בפברואר 2014 |
| 26 בספטמבר 2014 |
| ‏2 | ‏2 | "להרפות" | ג'יל סולוויי | ג'יל סולוויי | ‏26 בספטמבר 2014 |
| ‏3 | ‏3 | "זורמים" | ג'יל סולוויי | ברידג'ט בדארד | ‏26 בספטמבר 2014 |
| ‏4 | ‏4 | "אמאבא" | נישה גנטרה | מיכה פיטזרמן-בלו נואה הרפסטר | ‏26 בספטמבר 2014 |
| ‏5 | ‏5 | "טריז" | נישה גנטרה | אלי לייבגוט | ‏26 בספטמבר 2014 |
| ‏6 | ‏6 | "המרחבים הפתוחים" | ג'יל סולוויי | אית'ן קופרברג | ‏26 בספטמבר 2014 |
| ‏7 | ‏7 | "דוגמה סמלית" | ג'יל סולוויי | פיית' סולוויי | ‏26 בספטמבר 2014 |
| ‏8 | ‏8 | "ילדה טובה" | ג'יל סולוויי | ברידג'ט בדארד | ‏26 בספטמבר 2014 |
| ‏9 | ‏9 | "להביט למעלה" | נישה גנטרה | מיכה פיטזרמן-בלו נואה הרפסטר | ‏26 בספטמבר 2014 |
| ‏10 | ‏10 | "למה אנחנו מכסים את המראות?" | ג'יל סולוויי | ג'יל סולוויי | ‏26 בספטמבר 2014 |

העונה הראשונה מתמקדת במורה פפרמן, אב המשפחה, פרופסורית בגמלאות שחושפת, עתה, את זהותה המגדרית כטרנסג'נדרית שהתפתחה אצלה עוד מימי ילדותה, ומחליטה לחיות בגלוי כאישה, בשם מאורה. השינוי בחייה של מורה משפיע על שלושת ילדיה הבוגרים. הבת הבכורה שרה מתמודדת עם נישואים לא מוצלחים, שעומדים למבחן עם הופעתה מחדש של בת זוגה מימי הקולג'; ג'וש מתחיל להתמודד עם המשמעויות של המערכות הזוגיות הרבות שניהל; ובת הזקונים, אלי, אקדמאית מבולבלת החיה על חשבון הוריה. אם המשפחה, שלי, מטפלת בבעלה השני החולה. ג'וש מגלה שיש לו בן מבוגר מקשר שהיה לו עם אישה מבוגרת, שכנה של המשפחה, כשהיה נער.

### עונה 2 (2015)

| מס' הפרק בסדרה | מס' הפרק בעונה | שם הפרק | במאי/ת | תסריטאי/ת | תאריך שידור מקורי |
| --- | --- | --- | --- | --- | --- |
| ‏11 | ‏1 | "בלי עין הרע" | ג'יל סולוויי | ג'יל סולוויי | ‏30 בנובמבר 2015 |
| ‏12 | ‏2 | "פליק-פליק מכה-מכה" | ג'יל סולוויי | מיכה פיטזרמן-בלו נואה הרפסט | ‏11 בדצמבר 2015 |
| ‏13 | ‏3 | "עולם חדש מגיע" | מריל הלר | פיית' סולוויי | ‏11 בדצמבר 2015 |
| ‏14 | ‏4 | "פריחת הדובדבן" | ג'יל סולוויי | ארבלה אנדרסון | ‏11 בדצמבר 2015 |
| ‏15 | ‏5 | "סבתא" | סטייסי פסון | ‏Our Lady J‏ | ‏11 בדצמבר 2015 |
| ‏16 | ‏6 | "פגיע" | סילאס הווארד | ברידג'ט בדארד | ‏11 בדצמבר 2015 |
| ‏17 | ‏7 | "ספר החיים" | ג'ים פרוהנה | אית'ן קופרברג | ‏11 בדצמבר 2015 |
| ‏18 | ‏8 | "תנודה" | אנדריאה ארנולד | ברידג'ט בדארד | ‏11 בדצמבר 2015 |
| ‏19 | ‏9 | "איש על האדמה" | ג'יל סולוויי | אלי לייבגוט | ‏11 בדצמבר 2015 |
| ‏20 | ‏10 | "אפור, ירוק, חום ונחושת" | אנדריאה ארנולד | מיכה פיטזרמן-בלו נואה הרפסט | ‏11 בדצמבר 2015 |

העונה השנייה נפתחת בחתונתן של שרה ותמי, זוגתה מימי הקולג'. ג'וש מתחיל לצאת בגלוי עם רחל, הרבה של בית הכנסת בו מתפללת המשפחה. ג'וש מזמין את בנו לגור איתו ועם שרה, דבר שמקשה על שרה. מאורה עוברת לגור עם חברות טרנסג'נדריות ומנסה להשתלב בקהילה. ההיסטוריה המשפחתית של משפחתה של מאורה, בשנות ה-30 של המאה ה-20 בגרמניה נחשפת בעונה זו. בפסטיבל מוזיקה אליו נוסעות מאורה ואלי, מאורה פוגשת חברה חדשה ואלי מתחילה מערכת יחסית אינטימית עם המרצה שלה, אליה היו לה רגשות.

### עונה 3 (2016)

העונה השלישית ממשיכה באותו קו עלילתי של שתי העונות הקודמות. מאורה שרוצה מאוד לעבור ניתוח לשינוי מין מגלה שלבה לא חזק מספיק בשביל זה. ג'וש מאוכזב עם תעשיית המוזיקה והמום התאבדותה של ריטה, עשה ניסיון שני ולא מוצלח להיות אבא "אמיתי" קולטון. שרה השתעשעה במחשבה שבעלה לשעבר, לן, עשוי להיות "האיש" שלה אחרי הכול. חיי האהבה של שרה מבטיחים יותר מאלו של קרובי משפחתה. שלי נפרדת מאזי אחרי שתפסה אותו בשקר מרושע. ג'וש יוצא עם שיאה הטרנסית למסע בדרכים, הקשר בניהם מתפתח במהירות, עד ששיאה מבינה שג'וש רוצה רק קשר מיני ועוזבת. ערב מתוח בין מאורה ואחותה, בריינה, מוביל לסיום הקשר בין מאורה לוויקי. בסוף העונה, כל בני משפחת פפרמן רווקים חוץ מאלי, שהקשר שלה עם לסלי היווה תמיכה משמעותית עבורה כאשר המשפחה יצאה לשיט בפרק האחרון. העונה השלישית מציגה רגעים רבים של התעלות דתית, שלי המחפשת את זהותה ומבלבלת בין יהדות לקבוצת תמיכה, רחל נושאת דרשה משמעותית בבית הכנסת וטובלת במקווה, ג'וש מכיר מקרוב, דרך בנו, את התפיסה הנוצרית של גאולה הנצחית שאינה קיימת ביהדות ובשיט שעורכת המשפחה אלי ושרה ארגנו סדר פסח מאולתר באונייה.

### עונה 4 (2017)

העונה הרביעית מתמקדת בביקור משפחת פפרמן בישראל. ההחלטה על הנסיעה מתקבלת כאשר מאורה שחוזרת ללמוד ומוזמנת לכנס בישראל ואלי מחליטה להצטרף אליה. לבסוף מצטרפים לנסיעה כל בני משפחת פפרמן, כולל בעלה לשעבר של שרה ואפילו אחותה של מאורה, בריינה. במהלך העונה הרביעית, אלי מגדירה עצמה כבעלת מגדר א-בנארי. רוב העונה עוסקת בגבולות, "שטחים כבושים" (הן פוליטיים והן אישיים), ובתפיסות שאנו מייצרים האחד לשנייה וכל זאת על רקע המטאפורה הענקית של הסכסוך הישראלי-פלסטיני, שבמאית סולוויי מגדירה כ"בינארי האולטימטיבי". הבחירה בנסיעה לישראל מתאימה לעיסוק ב"טרנספרנט" בזהות היהודית אמריקאית ומקומה של ישראל בזהות זאת. על אף שהעונה כולה מתרחשת בישראל, הצילומים נערכו בלוס אנג'לס.

## רקע

סולוויי יצרה את הפיילוט של "טרנספרנט" עבור אמזון; הפרק היה זמין להורדה בחינם החל מ-6 בפברואר 2014, והיה חלק מעונת השידורים של אמזון. הסדרה נוצרה בהשראת אביה של סולוויי, שיצא מהארון כטרנסג'נדר. בסדרה מככבים גבי הופמן, ג'יי דופלס, ואיימי לנדקר, כשלושת ילדיו של אבי המשפחה (בגילומו של ג'פרי טמבור) שמגלה שהיא עוברת מעבר חיים משמעותי. אולפני אמזון בחרה להפוך את "טרנספרנט" מפיילוט לסדרה. לפני צילומי הסדרה, טמבור גילם דמות של שופט טרנסג'נדר בשם אלן וכטל, בתוכנית הטלוויזיה המשטרתית "בלוז לכחולי מדים", בשנות ה-80. את תפקידה של הופמן כתבה סולוויי לאחר שצפתה והתרשמה מהופעתה בעונה 3 של תוכנית הטלוויזיה "לואי" של לואי סי. קיי..

כל עשרת פרקי העונה הראשונה של "טרנספרנט" יצאו בו-זמנית, בסוף ספטמבר 2014. בקנדה, שבה שירות הזרמת הווידאו של אמזון אינו זמין, הסדרה שוחררה על פלטפורמת הווידאו על פי דרישה "Shomi" ב-23 בינואר 2015.

## הפקה

סולוויי אמרה כי היא מקווה להשתמש בסדרה על מנת לחקור רעיונות של זהות מגדרית באמצעות "אב פצוע אשר מוחלף בנשיות פורחת" ושהיא חשבה על ג'פרי טמבור כמורט / מורה בעת כתיבת הדמות.

סולוויי, התסריטאים וצוות השחקנים פיתחו יחד את שתי העונות הראשונות של הסדרה, ביחד עם ג'ואן שקל כמפיקה-יועצת.

כחלק מההכנה לסדרה, סולוויי יישמה מדיניות של אפליה מתקנת כלפי טרנסג'נדרים, כלומר – העדיפו להעסיק מועמדים שהיו טרנסג'נדרים, מאשר אלו שאינם. נכון לאוגוסט 2014, מעל ל-80 טרנסג'נדרים עבדו בתוכנית, ביניהם שני יועצים. בשנת 2014, התסריטאית Our Lady J הפכה לטרנסג'נדרית הגלויה הראשונה המועסקת כתסריטאית בסדרת טלוויזיה. כל חדרי השירותים על הסט הם נייטרליים מבחינה מגדרית.

מאז פברואר 2014, הפיילוט המקורי (עם ג'יליאן ויגמן בתפקיד של תמי) זמין לצפייה ברשת האינטרנט; פרק זה צולם מחדש באופן חלקי, לאחר שהסדרה אושרה.

## תגובות וביקורות

הסדרה זכתה לשבחים ממבקרי הטלוויזיה. באתר Rotten Tomatoes, לסדרה יש דירוג של 98% עם ציון ממוצע של 8.8 מתוך 10, המבוסס על 54 ביקורות. על פי דעת הקונצנזוס שבאתר זה, "הסדרה – שעוסקת בשינוי בטלוויזיה באותה המידה שהיא עוסקת בשינוי אישי – מעלה את הרף של התוכניות עם תחכום ומסירות כנים למסע האנושי, יבלות והכול". באתר Metacritic, העונה הראשונה קיבלה דירוג של 91 מתוך 100, המבוסס על 27 ביקורות, המעניקות לה "שבחים אוניברסליים".

אלן ספינוול, מאתר חדשות הבידור HitFix, מכנה את "טרנספרנט" הסדרה הטובה ביותר של עונת סתיו 2014, וההבטחה "המרשימה ביותר עד כה [של אמזון]". הוא כותב:

>
> "... הסדרה נראית מדהים ומעבירה באופן מיידי את שתי בועות החיים הללו שבלוס אנג'לס; סולוויי מציגה לנו בביטחון רב את החלקים של הסדרה שלקהל הרחב קל יותר להזדהות עימם (נישואים לא מאושרים, אכזבה מילדים), בידיעה שלאחר מכן – אנחנו נלך אחריה לטריטוריה לא-מוכרת – לא רק עם מאורה, אלא במעשים המפוקפקים שילדיה מסתבכים בהם".
>
>
>
>

## שידור בינלאומי

באוסטרליה, שני הפרקים הראשונים של הסדרה הוקרנו תחילה בערוץ 9 ב-27 בינואר 2015, כאשר יתר הפרקים היו זמינים לצפייה בשירות Stan להזרמת מדיה ברשת האינטרנט.

שירותי הווידאו של אמזון עדיין לא זמינים בקנדה, אולם הסדרה זמינה לצפייה בקנדה, באמצעות הפלטפורמה Shomi.

## פרסים ומועמדויות

### עונה 1 (2014)

ב-11 בדצמבר 2014, הסדרה הייתה מועמד לפרס גלובוס הזהב בקטגוריה הקומדיה הטובה ביותר בטלוויזיה. ב-11 בינואר 2015, הסדרה זכתה בשני פרסי גלובוס זהב עבור העונה הראשונה של הסדרה. טמבור הקדיש את זכייתו בפרס השחקן הטוב ביותר בסדרת קומדיה לקהילה הטרנסג'נדרית, ואילו יוצרת הסדרה סולוויי הקדישה את הפרס בו זכתה לזכרה של לילה אלקורן (נערה טרנסג'נדרית בת 17 ששמה קץ לחייה).

| הפרס | קטגוריה | מקבל/י הפרס | תוצאה | הערות |
| --- | --- | --- | --- | --- |
| פרס גלובוס הזהב | סדרת הטלוויזיה הטובה ביותר - קומדיה או מיוזיקל | טרנספרנט | **זכייה** |  |
| השחקן הטוב ביותר בסדרת טלוויזיה- קומדיה או מיוזיקל | ג'פרי טמבור | **זכייה** |
| GALECA Dorian Awards | קומדיית הטלוויזיה של השנה | טרנספרנט | **זכייה** |  |
| ההופעה הטלוויזיונית של השנה על ידי שחקן | ג'פרי טמבור | **זכייה** |
| במאי הטלוויזיה של השנה | ג'יל סולוויי | **זכייה** |
| הסדרה הלהט"בית של השנה | טרנספרנט | **זכייה** |
| פרסי איגוד הבמאים של אמריקה | הבמאי הטוב ביותר - סדרה קומית | ג'יל סולוויי (עבור הפרק "Best New Girl") | **זכייה** |  |
| פרסי איגוד התסריטאים של אמריקה | סדרת הטלוויזיה החדשה הטובה ביותר | טרנספרנט | **מועמדות** |  |
| סדרת הטלוויזיה הקומית הטובה ביותר | **מועמדות** |
| הטוב הטוב ביותר בסדרת טלוויזיה קומית | אית'ן קופרברג (עבור הפרק "The Wilderness") | **מועמדות** |
| פרס סטלייט | סדרת הטלוויזיה הטובה ביותר - מיוזיקל או קומדיה | טרנספרנט | **זכייה** |  |
| השחקן הטוב ביותר בסדרת טלוויזיה - מיוזיקל או קומדיה | ג'פרי טמבור | **זכייה** |
| פרסי התקשורת של הליגה ההומו-לסבית נגד השמצה | סדרת הטלוויזיה הקומית הטובה ביותר | טרנספרנט | **זכייה** |  |
| פרס נבחרי מבקרי הטלוויזיה | סדרת הטלוויזיה הקומית הטובה ביותר | טרנספרנט | **מועמדות** |  |
| השחקן הטוב ביותר בסדרת טלוויזיה קומית | ג'פרי טמבור | **זכייה** |  |
| שחקנית המשנה הטובה ביותר בסדרת טלוויזיה קומית | ג'ודית לייט | **מועמדות** |  |
| השחקן האורח הטוב ביותר בסדרת טלוויזיה קומית | בראדלי ויטפורד | **זכייה** |  |
| פרסי TCA | תוכנית הטלוויזיה של השנה | טרנספרנט | **מועמדות** |  |
| הישג יוצא-דופן בקומדיה | טרנספרנט | **מועמדות** |  |
| תוכנית הטלוויזיה החדשה הטובה ביותר | טרנספרנט | **מועמדות** |  |
| הישג אינדיבידואלי יוצא-דופן בקומדיה | ג'פרי טמבור | **מועמדות** |  |
| פרס אמי לבידור בפריים טיים | סדרת הטלוויזיה הקומית הטובה ביותר | טרנספרנט | **מועמדות** |  |
| השחקן הראשי הטוב ביותר בסדרת טלוויזיה קומית | ג'פרי טמבור | **זכייה** |
| שחקנית המשנה הטובה ביותר בסדרת טלוויזיה קומית | גבי הופמן | **מועמדות** |
| השחקן האורח הטוב ביותר בסדרת טלוויזיה קומית | בראדלי ויטפורד | **זכייה** |
| הבימוי הטוב ביותר בסדרת טלוויזיה קומית | ג'יל סולוויי (עבור הפרק "Best New Girl") | **זכייה** |
| הכתיבה הטובה ביותר בסדרת טלוויזיה קומית | ג'יל סולוויי (עבור הפרק "Pilot") | **מועמדות** |
| הליהוק הטוב ביותר בסדרת טלוויזיה קומית | איידה בלסקו | **מועמדות** |
| עיצוב התלבושות הטוב יותר עבור סדרה, מיני-סדרה או סרט עכשוויים | מארי שלי, ננסי ג'רזינקו (עבור הפרק "Symbolic Exemplar") | **זכייה** |
| נעימת הנושא הטובה ביותר | דסטין או'הלורן | **זכייה** |
| העיצוב האמנותי הטוב ביותר עבור סדרה מתוסרטת (באורך של חצי שעה או פחות) | קט סמית', מריה בייקר, ניה פטרינוס (עבור הפרק "The Letting Go") | **מועמדות** |
| העריכה הטובה ביותר בסדרת טלוויזיה קומית המצולמת עם מצלמה אחת | קתרין הייט (עבור הפרק "Pilot") | **מועמדות** |

## קישורים חיצוניים

 מדיה וקבצים בנושא **טרנספרנט** בוויקישיתוף

* אתר האינטרנט הרשמי של טרנספרנט (באנגלית)
* טרנספרנט, קדימון הסרט באתר יוטיוב

* טרנספרנט, ברשת החברתית פייסבוק
* טרנספרנט, ברשת החברתית X (טוויטר)
* טרנספרנט, ברשת החברתית אינסטגרם
* "טרנספרנט", במסד הנתונים הקולנועיים IMDb (באנגלית)
* "טרנספרנט", באתר Rotten Tomatoes (באנגלית)
* "טרנספרנט", באתר Metacritic (באנגלית)
* "טרנספרנט", במסד הנתונים הקולנועיים KinoPoisk (ברוסית)
* דודי כספי, שקופה: ריאיון עם גבי הופמן, באתר מאקו, 24 בפברואר 2016
* נטע אלכסנדר, היוצרת של "טרנספרנט" מרחיבה את גבולות המאבק, באתר הארץ, 21 בספטמבר 2016

**ביקורות: סמדר שילוני, "טרנספרנט": לצאת מהארון ביידיש, באתר ynet, 26 באוקטובר 2014
* עידו ישעיהו‏, אנחנו קיימים: "טרנספרנט" מתעקשת לגולל את סיפורן של דמויות מעצבנות, באתר וואלה, 26 באוקטובר 2014
* ג'וני דוב, רואים שקוף: טרנספרנט שרוטה רק לשם השריטה, באתר nrg‏, 26 באוקטובר 2014
* ניב הדס, "טרנספרנט": מיניות כפי שטרם נראתה בטלוויזיה, באתר הארץ, 30 באוקטובר 2014
* שיר זיו, "טרנספרנט": על הטרנסג'נדר לבדו, באתר nrg‏, 14 בדצמבר 2014
* עידו ישעיהו‏, מה שאתם מביטים בו הוא העבר: "טרנספרנט" מפרקת באופן נוגע ללב מיניות, יהדות ומשפחה, באתר וואלה, 13 בדצמבר 2015
* סמדר שילוני, "טרנספרנט": לבכות, לצחוק, להתרגז, באתר ynet, 14 בדצמבר 2015
* סמדר שילוני, "טרנספרנט": משפחה שרואה בעיקר את עצמה, באתר ynet, 26 בספטמבר 2016
* אינה טוקר, אולי הגיע הזמן לסיים? "טרנספרנט" יצאה מכל הארונות האפשריים, באתר ynet, 27 בספטמבר 2017
* עידו ישעיהו‏, הוי ארצי מולדתי: "טרנספרנט" מגיעה לישראל וזה לא עושה לה טוב, באתר וואלה, 29 בספטמבר 2017

## הערות שוליים